Erkka Mikkonen

Erkka Mikkonen (s. 1982 Elimäki) on suomalainen toimittaja. Hän työskenteli Ylen Moskovan kirjeenvaihtajana vuosina 2019–2022. Hän toimi aiemmin Ylen Etelä-Amerikan toimittajana Buenos Airesissa vuonna 2018.

Mikkonen opiskeli Tampereen yliopistossa venäjän kieltä ja kulttuuria sekä tiedotusoppia. Hän työskenteli Suomen Pietarin-pääkonsulaatissa viisumivirkailijana ja tiedottajana vuosina 2010–2012. Syksyllä 2012 Mikkonen aloitti freelancetoimittajana Ylelle Moskovassa. Vuonna 2014 hän raportoi myös Itä-Ukrainan kriisistä. Vuonna 2017 Mikkonen sai kansainvälistä huomiota, kun hän kysyi Venäjän ulkoministeriön tiedottajalta Marija Zaharovalta Tšetšenian väitetyistä homovainoista.

Helmikuussa 2026 Mikkonen julkaisi esikoiskirjansa Homona Putinin Venäjällä (WSOY).

 Yksityiselämä 
Mikkonen on homoseksuaali. Hänen aviopuolisonsa Fjodor työskentelee stylistinä. Vihreän liiton kansanedustaja ja entinen ministeri Krista Mikkonen on Erkka Mikkosen kymmenen vuotta vanhempi sisar.

Lähteet

Aiheesta muualla
 Kuuluttajan vieras: Ylen uusi Moskovan kirjeenvaihtaja Erkka Mikkonen odottavissa tunnelmissa Yle Areena. 27.6.2019.

Luokka:Suomalaiset toimittajat
Luokka:Ulkomaankirjeenvaihtajat
Luokka:Vuonna 1982 syntyneet
Luokka:Elävät henkilöt
Luokka:Suomalaiset kirjailijat